BAY ไร้บันทึกพิเศษ! กดกำไร Q2 ลดฮวบ 46% เหลือ 7.8 พันลบ.
BAY กำไรไตรมาส 2/65 ลดลง 46% เหลือ 7.8 พันลบ. หลังไม่มีบันทึกพิเศษเหมือนช่วงเดียวกันของปีก่อน ขณะที่ตั้งสำรองลดลง ส่วนรายได้ดอกเบี้ย-ค่าธรรมเนียมปรับตัวเพิ่มขึ้น
BAY กำไรไตรมาส 2/65 ลดลง 46% เหลือ 7.8 พันลบ. หลังไม่มีบันทึกพิเศษเหมือนช่วงเดียวกันของปีก่อน ขณะที่ตั้งสำรองลดลง ส่วนรายได้ดอกเบี้ย-ค่าธรรมเนียมปรับตัวเพิ่มขึ้น
20 ก.ค. 2565

ธนาคารกรุงศรีอยุธยา จำกัด (มหาชน) หรือ BAY รายงานผลการดำเนินงานงวดไตรมาส 2/65 และงวด 6 เดือนแรกของปี 65 มีกำไรสุทธิ ดังนี้

โดยการปรับตัวลดลงของกำไรในงวดไตรมาสดังกล่าว เป็นผลมาจากช่วงเดียวกันของปีก่อนบริษัทมีการบันทึกรายการพิเศษขายหุ้นของบริษัท เงินติดล้อ จำกัด (มหาชน) หรือ TIDLOR
ขณะที่คุณภาพสินทรัพย์ของบริษัทยังคงอยู่ในระดับแข็งแกร่ง โดยอัตราส่วนสินเชื่อด้อยคุณภาพอยู่ที่ร้อยละ 2.11 โดย ณ สิ้นเดือนมิ.ย.65 เทียบกับร้อยละ 2.20 ณ สิ้นเดือนธ.ค.64
ส่วนการตั้งสำรอง ณ วันที่ 30 มิ.ย.65 เงินสำรองรวมที่ตั้งไว้ในระดับสูงอยู่ที่ 91,518 ล้านบาท ส่งผลให้อัตราส่วนเงินสำรองต่อสินเชื่อด้อยคุณภาพแข็งแกร่งที่ระดับร้อยละ 189.2 ปรับเพิ่มขึ้นจากร้อยละ 184.2 ณ สิ้นเดือนธ.ค.64
ด้านอัตราส่วนเงินกองทุนต่อสินทรัพย์เสี่ยง (ของธนาคาร) อยู่ที่ร้อยละ 17.59 เทียบกับร้อยละ 18.53 ณ สิ้นเดือนธ.ค.64
ทั้งนี้ในส่วนของรายได้ดอกเบี้ยปรับตัวเพิ่มขึ้นเล็กน้อย 2% มาที่ 25,506 ล้านบาท จากช่วงเดียวกันของปีก่อนอยู่ที่ 25,016 ล้านบาท เช่นเดียวกับรายได้ค่าธรรมเนียมและบริการปรับตัวเพิ่มขึ้น 3.2% มาที่ 5,885 ล้านบาท จากปีก่อนอยู่ที่ 5,705 ล้านบาท
ขณะที่ผลขาดทุนด้านเครดิตที่คาดว่าจะเกิดขึ้นปรับตัวลดลง 18.2% มาที่ 6,566 ล้านบาท จากปีก่อนอยู่ที่ 8,028 ล้านบาท